Republika Slovenija, Ministrstvo za visoko šolstvo, znanost in inovacije, Masarykova 16, 1000 Ljubljana, ki ga zastopa dr. Igor Papič, minister (v nadaljevanju: ministrstvo)

davčna številka: 54707218

matična številka: 2632543000

transakcijski račun: SI56 0110 0630 0109 972, Republika Slovenija – Proračun

in prejemnik

xxx, ki ga zastopa xxxx (v nadaljevanju: prejemnik)

davčna številka: SIxxxxx

matična številka: xxxxx

transakcijski račun: SI56 xxxxx, odprt pri UJP (v nadaljevanju: TRR prejemnika)

sklepata

**POGODBO**

**O SOFINANCIRANJU EUROHPC PROJEKTA**

**»xxxxx«,**

**izbranega na javnem razpisu**

**»xxxxxx«, (št. prijave: xxxx, projekt: xxxx)**

**Št. pogodbe xxxx**

I. PRAVNE PODLAGE

1. člen

Predmetna pogodba se sklepa na podlagi naslednjih predpisov in dokumentov:

Zakon o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), 16. in 38. č člen Zakona o državni upravi (Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 1533/22 in 18/23), prva alineja prvega odstavka 106 j. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1 in 39/25), Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11), Proračun Republike Slovenije za leto 2025 (DP2025) (Uradni list RS, št. 123(23 in 104/24, Proračun Republike Slovenije za leto 2026 (DP2026) (Uradni list RS, št. 104/24), Zakon o izvrševanju proračunov Republike Slovenije za leti 2025 in 2026 (ZIPRS2526) (Uradni list RS, št. 104/24, 17/25 – ZFO-1E in 32/25 – ZJU-1), Resolucija o raziskovalni in inovacijski strategiji Slovenije ~~od~~ 2030 (ReZrIS30) (Uradni list RS, št. 49/22), Zakon o znanstvenoraziskovalni in inovacijski dejavnosti (Uradni list RS, št. 186/21, 40/23, 102/24 in 40/25), Pravilnik o sofinanciranju aktivnosti znanstvenoraziskovalne dejavnosti (Ur. l. RS, št. 69/2023), Sporočilo Komisije – Okvir za državno pomoč za raziskave, razvoj in inovacije (Uradni list EU, 2022/C 414/01, UL C 414, 28. 10. 2022), Uredba (EU) št. 2021/695 Evropskega parlamenta in sveta z dne 28. aprila 2021 o vzpostavitvi okvirnega programa za raziskave in inovacije Obzorje Evropa, določitvi pravil za sodelovanje in razširjanje rezultatov ter razveljavitvi uredb (EU) št. 1290/2013 in (EU) št. 1291/2013, Uredba Sveta (EU) 2021/1173 o ustanovitvi Skupnega podjetja za evropsko visokozmogljivostno računalništvo (EuroHPC) z dne 13. julija 2021, Delovni program Skupnega podjetja za evropsko visokozmogljivostno računalništvo EuroHPC za leto xxxx, javni razpis Skupnega podjetja za evropsko visokozmogljivostno računalništvo EuroHPC »xxxx« z dne xx. xx. xxxx, prijavna vloga »xxx« z identifikacijsko številko xxxxx, pogodba »Grant Agreement number xxxx« z dne xx. xx. xxxx, Sklep o začetku postopka sklenitve neposrednih pogodb za projekte izbrane v okviru razpisov Skupnega podjetja za evropsko visokozmogljivostno računalništvo EuroHPC v okviru delovnega programa EuroHPC JU za leto xxxx, št. xxxx, z dne xx. xx. xxxx, prijavna vloga projekta na nacionalni ravni xxxxx, št. xxxxx, z dne xx. xx. xxxx, Sklep o izboru št. xxxxx, z dne xx. xx. xxxx ter Sklep Vlade Republike Slovenije o uvrstitvi predlaganih projektov v veljavni Načrt razvojnih programov 2024-2027, št. xxxxx, z dne xx. xx. xxxx.

II. UVODNE UGOTOVITVE

2. člen

Pogodbeni stranki ugotavljata:

* da je bilo dne 28. 9. 2018 z Uredbo Sveta (EU) 2018/1488 ustanovljeno Skupno podjetje za evropsko visokozmogljivostno računalništvo (v nadaljevanju: Skupno podjetje EuroHPC) s poslanstvom, da razvija, vzpostavlja, razširja in ohranja integrirano superračunalniško in podatkovno infrastrukturo svetovnega razreda ter razvija in podpira visoko konkurenčen in inovativen ekosistem visokozmogljivostnega računalništva v Uniji;
* da je bila glede na razvoj na področju visokozmogljivostnega računalništva potrebna revizija Uredbe (EU) 2018/1488 za zagotovitev nadaljevanja pobude, da so se opredelili novo poslanstvo in cilji Skupnega podjetja EuroHPC glede na analizo ključnih socialno-ekonomskih in tehnoloških dejavnikov, ki vplivajo na prihodnji razvoj visokozmogljivostnih računalniških in podatkovnih infrastruktur, tehnologij in aplikacij v EU in po svetu, ter spoznanja iz sedanjih dejavnosti Skupnega podjetja EuroHPC. Revizija je omogočila tudi uskladitev pravil Skupnega podjetja EuroHPC z novim pravnim okvirom, zlasti z Uredbo (EU) 2021/695, pa tudi z Uredbo (EU) 2021/694 in (EU) 2021/1153. Na podlagi tega je bila dne 13. 7. 2021 sprejeta nova Uredba Sveta (EU) 2021/1173 o ustanovitvi Skupnega podjetja za evropsko visokozmogljivostno računalništvo in razveljavljena Uredba (EU) 2018/1488;
* da je bila dne 29. 4. 2021 sprejeta Uredba (EU) 2021/694 Evropskega parlamenta in sveta o vzpostavitvi programa Digitalna Evropa in razveljavitvi Sklepa (EU) 2015/2240;
* da je bila dne 18. 7. 2021 sprejeta Uredba (EU, Euratom) 2018/1046 Evropskega parlamenta in sveta o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012;
* da je bil dne 23. 3. 2022 potrjen dopolnjen delovni program Skupnega podjetja EuroHPC za leto 2022 (v nadaljevanju: Delovni program 2022), ki predvideva izvedbo javnih razpisov po posameznih tematskih sklopih;
* da je bil dne 6. 1. 2022 objavljen javni razpis Skupnega podjetja EuroHPC »HORIZON-EUROHPC-JU-2021-COE-01«;
* da je bila na podlagi izbrane prijavne vloge na javni razpis Skupnega podjetja EuroHPC dne 8. 12. 2022 sklenjena pogodba »Grant Agreement number 101093374 — MaX — HORIZON-EUROHPC-JU-2021-COE-01« (v nadaljevanju: GA);
* da se je Republika Slovenija na podlagi obveznosti sprejetih z Uredbo Sveta (EU) 2021/1173 o ustanovitvi Skupnega podjetja EuroHPC obvezala finančno podpreti raziskave in razvoj na področju superračunalništva;
* da je Republika Slovenija na podlagi obveznosti sprejetih s podpisanim upravnim sporazumom z dne 12. 1. 2023 zagotovila in sprejela način usklajevanja nacionalnih prispevkov za skupne razpise;
* da je ministrstvo dne 21. 3. 2023 izdalo Sklep o začetku postopka sklenitve neposrednih pogodb za projekte izbrane v okviru razpisov Skupnega podjetja EuroHPC v okviru delovnega programa EuroHPC JU za leto 2022«;
* da je prejemnik dne 8. 6. 2023 oddal prijavno vlogo na nacionalni ravni za pripravo pogodbe o sofinanciranju EuroHPC projekta 101093374 — MaX za celotno obdobje trajanja projekta, ki je kot priloga št. 3 sestavni del te pogodbe ter jo dne 5. 9. 2023 ustrezno dopolnil;
* da je ministrstvo dne 29. 1. 2024, št. 511-27/2023/27 izdalo Sklep o izboru projekta;
* da je Vlada Republike Slovenije dne 21. 5. 2024, št. 41013-40/2024/3 izdala Sklep o uvrstitvi predlaganih projektov v veljavni Načrt razvojnih programov 2024-2027 za izbrani projekt;
* da je vsebina te pogodbe ureditev medsebojnih pravic in obveznosti pogodbenih strank v zvezi s financiranjem upravičenih stroškov s strani ministrstva za izbran EuroHPC raziskovalni projekt 101093374 — MaX.

III. PREDMET POGODBE

3. člen

Predmet pogodbe je sofinanciranje upravičenih stroškov izvedbe EuroHPC projekta xxxx (v nadaljevanju: projekt xxxx) izbranemu slovenskemu partnerju (v nadaljevanju: prejemniku) v višini do 50 % vseh upravičenih stroškov.

Vsebina projekta xxxx, ki je v slovenskem delu predmet sofinanciranja, je določena v prijavni vlogi projekta št. xxxxx, ki je sestavni del te pogodbe, kot Priloga 2. Vsebina in finančni načrt izvajanja nacionalnih aktivnosti slovenskega prejemnika na projektu xxxx sta skladno s prijavno vlogo na nacionalni ravni povzeta in opredeljena v Nacionalni dokumentaciji za pripravo pogodbe o sofinanciranju EuroHPC projekta xxxxx za celotno obdobje trajanja projekta, ki je kot Priloga 3 sestavni del te pogodbe.

Ministrstvo se zavezuje k sofinanciranju aktivnosti slovenskega partnerja projekta xxxx, in sicer v višini do 50 % upravičenih stroškov, ostalih 50 % upravičenih stroškov pa sofinancira Skupno podjetje EuroHPC.

Predmet te pogodbe ni namenjen komercialnemu delovanju prejemnika ali oddajanju v uporabo drugim, komercialnim uporabnikom. Rezultati projekta se objavijo v skladu z določbami 41. člena Zakona o znanstvenoraziskovalni in inovacijski dejavnosti.

IV. OBDOBJE UPRAVIČENOSTI

4. člen

Trajanje aktivnosti projekta xxxx je od dne xx. xx. xxxx do dne xx. xx. xxxx, to je predvidoma 48 mesecev. Terminski načrt izvedbe projekta xxx je opredeljen v prijavni vlogi, ki je sestavni del te pogodbe, kot Priloga 3.

Obdobje upravičenosti stroškov (nastanek stroškov: datum opravljene storitve oziroma dobavljenega blaga) slovenskega partnerja na projektu xxx je od xx. xx. xxxx do dne njegovega zaključka, to je xx. xx. xxxx.

Obdobje upravičenosti izdatkov (datum plačila računov oziroma verodostojnih knjigovodskih listin) slovenskega partnerja na projektu xxx je od xx. xx. xxxx – xx. xx. xxxx.

Javni izdatki (izplačila MVZI) za upravičene stroške so do xx. xx. xxxx.

V. POGODBENA VREDNOST

5. člen

Skupna predvidena vrednost projekta xxx v nacionalnem deležu, ki je predmet te pogodbe, znaša največ do xxxx EUR, kar predstavlja celotno vrednost upravičenih stroškov.

Ministrstvo bo sofinanciralo upravičene stroške projekta xxxx v višini največ do **xxxx EUR**, kar predstavlja50 % vseh upravičenih stroškov projekta xxx.

VI. FINANČNI NAČRT

6. člen

Predmet sofinanciranja so upravičeni stroški za aktivnosti projekta xxx za izvedbo katerih se je prejemnik zavezal v skladu s prijavo na javni razpis »xxxx«, GA, prijavno vlogo na nacionalni ravni in določili te pogodbe.

Dejanska višina financiranja je odvisna od izvajanja in dejanskega obsega slovenskega dela EuroHPC projekta, pri čemer se ta financira po virih in vrstah stroškov, kot izhaja iz finančnega načrta in GA.

Finančni načrt projekta xxx, ki je v nacionalnem delu predmet sofinanciranja, je bil predlagan v prijavni vlogi na nacionalni ravni prijavitelja zavedeni pod SPIS št. xxxx, z dne xx. xx. xxxx, ki je sestavni del te pogodbe, kot Priloga 3. Skladno s proračunskimi zmožnostmi ministrstva in v letu 20xx sprejetim Načrtom razvojnih programov se sofinanciranje začne v letu 20xx in zaključi v letu 20xx.

Načrt porabe sredstev v EUR po proračunskih letih na nacionalnem deležu projekta MaX:

|  |  |  |  |
| --- | --- | --- | --- |
| Leto | Upravičeni stroški | | |
| Skupaj | Financira ministrstvo | Financira Skupno podjetje EUROHPC |
| 1 | 2 | 3 | 4=2-3 |
|  |  |  |  |
|  |  |  |  |
|  |  |  |  |
|  |  |  |  |
| Skupaj |  |  |  |

Morebitna odstopanja od finančnega načrta se urejajo z aneksom k pogodbi.

VII. DINAMIKA SOFINANCIRANJA

7. člen

Dinamika sofinanciranja upravičenih stroškov po posameznih proračunskih letih se določi na podlagi razpoložljivih proračunskih sredstev ministrstva in sprejetim Načrtom razvojnih programov kot sledi:

* v proračunskem letu 20xx največ do xxxx EUR;
* v proračunskem letu 20xx največ do xxxx EUR;
* v proračunskem letu 20xx največ do xxxx EUR;
* v proračunskem letu 20xx največ do xxxx EUR.

Pogodbeni stranki sta soglasni, da je izpolnitev te pogodbe vezana na proračunske zmogljivosti ministrstva v posameznem letu sofinanciranja. Katerikoli izmed zneskov financiranja dela upravičenih stroškov s strani ministrstva, navedenih v tem členu, se lahko spremeni v primeru, da ne bodo zagotovljena sredstva v proračunu. Dinamika sofinanciranja za proračunsko leto 20xx se določi z aneksom k tej pogodbi. Če pride do spremembe v državnem proračunu ali programu dela ministrstva, ki neposredno vpliva na to pogodbo, sta pogodbeni stranki soglasni, da ustrezno spremenita določila te pogodbe z aneksom k tej pogodbi.

VIII. ZAHTEVEK ZA IZPLAČILO

8. člen

Prejemniku bodo sredstva za dejanske upravičene stroške glede na dinamiko sofinanciranja, opredeljeno v 7. členu te pogodbe, na projektu xxxx izplačana na podlagi pravilno (popolno ter pravočasno) predloženega zahtevka za izplačilo potrjenega s strani skrbnika pogodbe na strani ministrstva. Vzorec obrazca Zahtevek za izplačilo je sestavni del te pogodbe, kot Priloga 5. Priloga zahtevka za izplačilo je dokumentacija iz 10. člena pogodbe.

Dokumentacijo za izplačilo sredstev se praviloma izstavi do 30. junija tekočega leta za celotno preteklo leto izvajanja projekta. Zahtevek za izplačilo sredstev se izstavi v 15 dneh po potrditvi zahtevane dokumentacije iz 10. člena za posamezno izstavljeno obdobje. Zadnji rok za prejem popolnega zahtevka za izplačilo sredstev je do 20. oktobra v posameznem letu, izjema je zadnje leto izplačila sredstev, ko je rok za prejem popolnega zahtevka za izplačilo sredstev najpozneje do 30. septembra 20xx.

V primeru, da skrbnik pogodbe pri pregledu posredovane dokumentacije za izplačilo sredstev ugotovi pomanjkljivosti, pozove prejemnika k dopolnitvi. Ta je dolžan dokumentacijo ustrezno dopolniti skladno s pozivom ter jo posredovati ministrstvu v roku, določenem v pozivu k dopolnitvi. V kolikor prejemnik dokumentacije ne bo ustrezno dopolnil, zahtevek za izplačilo sredstev ne bo sprejet.

Ko skrbnik pogodbe na strani ministrstva potrdi pravilnost in popolnost dokumentacije, prejemnik predloži zahtevek za izplačilo. Skrbnik pogodbe na strani ministrstva potrdi zahtevek za izplačilo v skladu z zakonom, ki ureja izvrševanje proračuna Republike Slovenije, v okviru razpoložljivih proračunskih sredstev ministrstva ter skladno s Pravilnikom o finančnem poslovanju Ministrstva za visoko šolstvo, znanost in inovacije, št. .xxxx, z dne xx. xx. xxxx. Sredstva bo ministrstvo nakazalo v roku, kot ga določa veljavni zakon, ki ureja izvrševanje proračuna, na TRR prejemnika.

Pogodba bremeni proračunsko postavko 231765 - Programi mednarodnega znanstvenega sodelovanja, projekt št. 3360-24-0008, konto 4133 Tekoči transferi v javne zavode, za plače zaposlenih, prispevke delodajalcev ter ostale upravičene stroške.

IX. VRSTE UPRAVIČENIH STROŠKOV IN IZDATKOV

9. člen

Ministrstvo prejemniku financira upravičene stroške projekta xxx, ki so upravičeni glede na podpisani GA.

Vrste upravičenih stroškov, skladno s podpisanim GA, so:

* stroški dela, ki se nanašajo na plače raziskovalcev, tehničnih in strokovnih delavcev, skupaj s prispevki delodajalca in povračila stroškov v zvezi z delom in drugih osebnih prejemkov;
* neposredni materialni stroški v zvezi z delom na projektu;
* neposredni stroški storitev v zvezi z delom na projektu, kot so: stroški potovanj, storitve po drugih pogodbah, vezane na izvedbo projekta ipd.;
* posredni stroški v višini do 25% upravičenih stroškov.

Stroški in izdatki zanje so upravičeni le pod pogoji:

* da so dejansko nastali in so neposredno povezani z izvedbo projekta;
* da bodo nastali in bili plačani znotraj obdobij upravičenosti stroškov in izdatkov iz 4. člena in bili pripoznani s skrbnostjo dobrega gospodarja;
* da se vodijo ločeno na svojem stroškovniku;
* da niso in ne bodo povrnjeni iz drugih virov;
* da temeljijo na verodostojnih knjigovodskih in drugih listinah;
* da so nujni za izvedbo projekta;
* da so izkazani v skladu z veljavnimi pravili skupnosti in nacionalnimi predpisi.

Prejemnik svoje stroške dokazuje:

* z vsebinskimi poročili o izvedenih dejavnostih in doseženih rezultatih, skladno z vsebinskim načrtom predloga projekta;
* s finančnimi poročili in dokazili o nastalih stroških in izdatkih zanje (njihovemu plačilu) za posamezne dejavnosti, skladno s finančnim načrtom predloga projekta.

Prejemnik za financiranje ne sme uveljavljati stroškov, ki so nastali pred datumom podpisa GA s Skupnim podjetjem EuroHPC, in stroškov, ki so nastali pred datumom začetka projekta. Stroškov, ki so nastali izven obdobja upravičenosti stroškov na projektu, ni moč uveljavljati kot upravičene stroške. Enako velja za izdatke, ki so nastali izven obdobja upravičenosti izdatkov.

Stroški priprave in prijave na projekt so neupravičeni stroški projekta.

X. POROČANJE

10. člen

Prejemnik bo ministrstvu poročal v okviru oddaje dokumentacije za izplačilo sredstev ministrstvu, skladno z dinamiko sofinanciranja iz 7. člena. Dokumentacija za izplačilo sredstev obsega Finančno in Vsebinsko poročilo o izvajanju aktivnosti na projektu v preteklem obdobju (v nadaljevanju: Poročilo o izvajanju aktivnosti). Obrazca sta sestavni del te pogodbe, kot Priloga št. 4 in sicer Obrazec 1 in Obrazec 2. Ob zadnjem zahtevku za izplačilo prejemnik ministrstvu posreduje še Končno poročilo o rezultatih izvajanja aktivnosti na projektu, ki je Obrazec 3 Priloge 4.

Poročilo o izvajanju aktivnosti odobren s strani skrbnika te pogodbe na ministrstvu ter zahtevek za izplačilo, sta podlaga za izplačilo sredstev za posamezno obdobje financiranja. Predložitev Končnega poročila je pogoj za zadnje izplačilo sredstev.

Poročilu o izvajanju aktivnosti za posamezno obdobje je potrebno priložiti specifikacijo plačil in stroškov ter vsa dokazila o izdatkih za te stroške (kopije računov, itd.), ki dokazujejo nastanek in pravočasno plačilo upravičenih stroškov za posamezne dejavnosti, ki so predmet sofinanciranja.

Skrbnik pogodbe na strani ministrstva po pregledu odobri popolnost in ustreznost v predhodnih odstavkih navedene dokumentacije.

Če pri pregledu v predhodnih odstavkih navedene dokumentacije skrbnik ne najde neposredne povezave med stroškom in projektom lahko od prejemnika sredstev zahteva dodatna pojasnila ali izjavo, ki skupaj dokazujejo upravičenost stroška na projektu. Če skrbnik meni, da dodatna pojasnila ali izjava ne izkazujejo upravičenosti stroška, lahko zmanjša zahtevek za izplačilo ali zahteva vračilo že izplačanih sredstev po posameznih obdobjih poročanja skupaj z zakonitimi zamudnimi obrestmi od dneva prejema sredstev na TRR prejemnika do dneva vračila v proračun Republike Slovenije.

Če prejemnik ministrstvu v rokih iz tega člena ne predloži Poročil o izvajanju aktivnosti, ministrstvo ravna v skladu z določili 11. člena.

XI. IZPOLNJEVANJE OBVEZNOSTI

11. člen

Prejemnik se zavezuje, da bo aktivnosti na projektu, ki so predmet te pogodbe, izvedel v skladu z določbami javnega razpisa »xxxx«, povabila Ministrstva za visoko šolstvo, znanost in inovacije št. xxx z dne xx. xx. xxxx, to pogodbo in pravili stroke.

Če se med izvrševanjem obveznosti po tej pogodbi s strani prejemnika izkaže, da ne upošteva pogodbenih določil, lahko ministrstvo odstopi od pogodbe in prejemnik je dolžan v roku, določenem v pozivu, vrniti vsa prejeta sredstva z zakonitimi zamudnimi obrestmi, ki tečejo od dneva prejema sredstev na TRR prejemnika do dneva vračila v državni proračun Republike Slovenije.

Ministrstvo, v kolikor primerno, lahko prejemnika tudi opozori na nepravilnosti in mu določi primeren rok, v katerem prejemnik odpravi nepravilnosti. Če do izteka tega roka prejemnik nepravilnosti ne odpravi skladno z napotki ministrstva, lahko odstopi od pogodbe in zahteva povrnitev škode. Prejemnik je ministrstvu v tem primeru dolžan vrniti vsa prejeta sredstva z zakonitimi zamudnimi obrestmi, ki tečejo od dneva prejema sredstev na TRR prejemnika do dneva vračila v državni proračun Republike Slovenije, v roku, določenem v pozivu. Če ministrstvo ne odstopi od pogodbe, pogodbeni stranki skleneta aneks k tej pogodbi, s katerim uredita izpolnitev pogodbe z namenom izpolnitve celotnih aktivnosti na projektu.

V primeru, da se kadarkoli izkaže, da je prejemnik posredoval napačne podatke v zvezi z izvedbo projekta ali izpolnjevanjem pogojev ali pa se ugotovi, da je zamolčal take podatke, ki bi kakorkoli vplivali na oceno in potek projekta, ministrstvo lahko odstopi od pogodbe, prejemnik pa bo dolžan v roku, določenem v pozivu, vrniti vsa prejeta sredstva skupaj z zakonitimi zamudnimi obrestmi od dneva prejema sredstev na TRR prejemnika do dneva vračila v državni proračun Republike Slovenije.

Prejemnik odgovarja ministrstvu za vso nastalo materialno in moralno škodo, za katero odgovornost nosi prejemnik.

XII. NAMENSKA PORABA SREDSTEV

12. člen

Dodeljena sredstva so namenska in jih sme prejemnik uporabljati izključno v obsegu in na način, kot je opredeljeno s to pogodbo, v skladu z načelom dobrega finančnega poslovodenja.

V primeru, da ministrstvo s posebnim sklepom pri prejemniku ugotovi nezakonito, negospodarno oziroma nenamensko porabo sredstev, lahko ministrstvo odstopi od pogodbe, in je prejemnik dolžan v roku, določenem v sklepu, vrniti vsa prejeta sredstva skupaj z zakonitimi zamudnimi obrestmi, ki tečejo od dneva prejema sredstev na TRR prejemnika do dneva vračila sredstev v državni proračun Republike Slovenije.

XIII. NADZOR NAD IZVAJANJEM IN SPREMEMBE NA PROJEKTU

13. člen

Ministrstvo ima pravico nadzorovati izvedbo aktivnosti v okviru projekta xxx, prejemnik pa mu mora to omogočiti na način, kot je predvideno v predpisih in predmetni pogodbi, ter v skladu z morebitnimi navodili ministrstva. Ministrstvo lahko v izvajanje nadzora in spremljanja aktivnosti in evalvacijo uspešnosti, vključi tudi zunanje strokovnjake.

Prejemnik sredstev je dolžan ministrstvu omogočiti nadzor nad porabo dodeljenih sredstev tako, da je vsak čas možna kontrola realizacije in upravičenost porabe sredstev v okviru projekta ter vpogled v njegovo dokumentacijo v vsaki točki izvajanja aktivnosti.

V kolikor prejemnik med trajanjem pogodbe ugotovi, da dogovorjenega obsega aktivnosti ne bo mogel izvesti oziroma ga ne bo mogel izvesti v dogovorjenih rokih, je dolžan o razlogih za nemožnost izpolnitve oziroma razlogih za zamudo takoj, najkasneje pa v 8-ih dneh odkar je izvedel za razlog, vendar še pred potekom dogovorjenega roka za zaključek, pisno obvestiti ministrstvo.

Če ministrstvo sprejme utemeljenost razloga, in sprememba ne pomeni bistvene spremembe projekta, pogodbeni stranki skleneta aneks k tej pogodbi, s katerim uredita izpolnitev pogodbe projekta.

Če ministrstvo ne sprejme utemeljenosti razloga, ugotovi, da sprememba pomeni bistveno spremembo projekta, kot tudi, če prejemnik o razlogih iz tretjega odstavka tega člena ministrstva ustrezno ne obvesti, lahko ministrstvo odstopi od pogodbe in zahteva vrnitev vseh prejetih sredstev skupaj z zakonitimi zamudnimi obrestmi, ki tečejo od dneva prejema sredstev na TRR do dneva vračila sredstev v državni proračun Republike Slovenije., v roku, določenem v pozivu.

Predstavniki ministrstva so v skladu z veljavno zakonodajo zavezani k varovanju zaupnih podatkov, do katerih dostopajo v postopkih spremljanja, nadzora ali presojanja.

XIV. INFORMIRANJE IN OBVEŠČANJE JAVNOSTI

14. člen

Prejemnik mora pri objavah člankov, ki temeljijo na njegovem sodelovanju v projektu, vedno navesti, da je izsledke slovenskega dela projekta sofinancirala Republika Slovenija, Ministrstvo za visoko šolstvo, znanost in inovacije. Na zahtevo/povabilo ministrstva mora prejemnik tudi sodelovati pri informiranju in obveščanju javnosti, ki ga organizira ali pri katerem sodeluje ministrstvo.

XV. SKRBNIKA POGODBE

15. člen

Za koordinacijo sodelovanja, določenega s to pogodbo, pogodbeni stranki imenujeta vsaka svojega skrbnika pogodbe. Skrbnica pogodbe na strani ministrstva je Karolina Schlegel, namestnik skrbnice pogodbe je Peter Sterle. Skrbnico pogodbe v primeru odsotnosti nadomešča namestnik skrbnice pogodbe, ki ima enake pravice in obveznosti kot skrbnica pogodbe.

Skrbnik pogodbe na strani prejemnika je prof. dr. Anton Kokalj.

V primeru, da se v času trajanja pogodbenega razmerja spremeni skrbnik pogodbe ali namestnik skrbnika pogodbe, stranka, pri kateri nastane sprememba, o tem z dopisom obvesti drugo pogodbeno stranko. Sprememba začne veljati z dnem prejema dopisa nasprotne stranke.

XVI. PREPOVED DVOJNEGA FINANCIRANJA

16. člen

Prejemnik izjavlja, da za stroške, ki so predmet sofinanciranja, ni dobil drugih sredstev iz drugih javnih virov, to je iz javno finančnih sredstev evropskega, državnega in lokalnega proračuna. Če se ugotovi, da je prejemnik že dobil tudi tovrstna sredstva ali pa so bila odobrena, ne da bi prejemnik o tem do sklenitve te pogodbe pisno obvestil ministrstvo, lahko ministrstvo odstopi od te pogodbe, ter je prejemnik dolžan v roku, določenem v pozivu, vrniti prejeta sredstva skupaj z zakonitimi zamudnimi obrestmi, ki tečejo od dneva prejema sredstev na TRR prejemnika do dneva vračila sredstev v državni proračun Republike Slovenije.

XVII. SOLVENTNOST PREJEMNIKA in

17. člen

Prejemnik izjavlja, da na dan 31. 12. 2022 ni bil v stanju insolventnosti, kot jo opredeljuje 14. člen Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. [176/21](http://www.uradni-list.si/1/objava.jsp?sop=2021-01-3463) – uradno prečiščeno besedilo, [178/21 – popr.](http://www.uradni-list.si/1/objava.jsp?sop=2021-21-3524), [196/21](http://www.uradni-list.si/1/objava.jsp?sop=2021-01-3903) – odl. US, 157/22 - odl.US, 35/23 – odl. US, 102/23, 25/25 – odl. US in 40/25), v stečajnem postopku, postopku prisilne poravnave ali likvidacije, da nima neporavnanih obveznosti do države, in da glede subjekta ni podana prepoved poslovanja v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. [69/11](http://www.uradni-list.si/1/objava.jsp?sop=2011-01-3056) – uradno prečiščeno besedilo, [158/20](http://www.uradni-list.si/1/objava.jsp?sop=2020-01-2765), [3/22](http://www.uradni-list.si/1/objava.jsp?sop=2022-01-0014) – ZDeb in 16/23-ZZPri). V primeru, da se izkaže nasprotno, preneha obveznost ministrstva do prejemnika iz naslova te pogodbe, prejemnik pa je dolžan ministrstvu vrniti prejeta sredstva skupaj z zakonitimi zamudnimi obrestmi, ki tečejo od dneva prejema sredstev na TRR prejemnika do dneva vračila sredstev v državni proračun Republike Slovenije.

Če v prejšnjem odstavku navedeno stanje nastopi v času veljavnosti pogodbe, je prejemnik dolžan o postopku takoj obvestiti ministrstvo. Ministrstvo lahko odstopi od pogodbe, prejemnik pa je dolžan ministrstvu v roku, določenem v pozivu, vrniti prejeta sredstva skupaj z zakonitimi zamudnimi obrestmi, ki tečejo od dneva prejema sredstev na TRR do dneva vračila sredstev v državni proračun Republike Slovenije.

XVIII. VELJAVNA PRAVILA DRŽAVNIH POMOČI

18. člen

Slovenski del EuroHPC projekta se ne izvaja kot državna pomoč.

XIX. DEJAVNOST

19. člen

Pri sofinanciranju projekta MaX s strani ministrstva gre za sofinanciranje negospodarske dejavnosti skladno s 2.1.1. točko Sporočila komisije - Okvira za državno pomoč za raziskave, razvoj in inovacije (UL C 414 z dne 28. 10. 2022).

Skladno s tem prejemnik na projektu vodi ločeno računovodstvo po različnih dejavnostih (gospodarska in negospodarska dejavnost, njuni stroški, financiranje in prihodki so jasno ločeni).

V primeru, da se izkaže, da se na projektu izvaja tržna dejavnost, lahko ministrstvo odstopi od pogodbe in neupravičeno izplačana sredstva skladno s pravili državnih pomoči zahtevalo povrnitev neupravičeno izplačanih sredstev. Prejemnik pa je dolžan v roku, določenem v pozivu, vrniti vsa neupravičeno prejeta sredstva skupaj z zakonitimi zamudnimi obrestmi, ki tečejo od dneva prejema sredstev na TRR prejemnika do dneva vračila sredstev v državni proračun Republike Slovenije.

V zvezi z ustreznim izvajanjem oziroma neizvajanjem državnih pomoči se prejemnik zaveže z izjavo, ki je kot Obrazec 4 Priloge 3 sestavni del te pogodbe. Prejemnik izjavlja tudi, da za isti namen, za katerega pridobiva sredstva za sofinanciranje, ni prejel pomoči iz drugih javnih virov.

XX. SPREMLJANJE NETO PRIHODKOV NA PROJEKTU

20. člen

Upravičenec bo za projekte, ki ne predstavljajo državne pomoči, moral dokumentirano spremljati in prikazovati neto prihodke projekta. Prihodke je potrebno evidentirati in spremljati na posebnem stroškovnem mestu ali po ustrezni računovodski kodi, zaradi česar bo možen ločen izpis iz računovodskih evidenc. Če se bodo pri izvajanju projekta ustvarili neto prihodki, bo treba za višino ustvarjenih neto prihodkov znižati upravičene stroške.

V primerih, ko prihodkov na projektu ni mogoče objektivno oceniti vnaprej, se neto prihodek, ustvarjen v treh letih od zaključka projekta, odšteje od upravičenih izdatkov projekta. Prihodke, ki nastajajo tekom izvajanja projekta, je potrebno upoštevati že pri zahtevku za izplačilo, saj se ustvarjeni neto prihodki odbijejo od zahtevanega zneska. Poračun se izvede najkasneje ob predložitvi zadnjega zahtevka za izplačilo. O neto prihodkih, ki nastajajo med izvajanjem projekta, je upravičenec dolžan poročati sproti, med izvajanjem projekta.

XXI. VELJAVNOST POGODBE

21. člen

Če bi bila katera izmed določb te pogodbe neveljavna ali je ne bi bilo mogoče izpolniti, pogodba, v kolikor je to mogoče, ne preneha veljati v preostalih delih ter se stranki dogovorita, da bosta v skladu z načeli vestnosti in poštenja tako določbo, v kolikor bo to mogoče, spremenili z aneksom k tej pogodbi.

XXII. PROTIKORUPCIJSKA KLAVZULA

22. člen

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku; je nična.

XXIII. KONČNE DOLOČBE

23. člen

Pogodbeni stranki se dogovorita, da bosta morebitne spore iz te pogodbe reševali sporazumno. Če to ne bo mogoče, bo spore reševalo pristojno sodišče v Ljubljani.

24. člen

Pogodba prične veljati z dnem podpisa obeh pogodbenih strank.

25. člen

Pogodba je sklenjena v 5 (petih) identičnih izvodih, ki imajo vsi veljavo izvirnika, od katerih prejme ministrstvo 3 (tri) izvode, prejemnik pa 2 (dva) izvoda.

|  |  |
| --- | --- |
| PREJEMNIK:  xxxxx  xxxx  DIREKTOR | Ministrstvo za visoko šolstvo, znanost in inovacije  dr. Igor Papič  MINISTER |
| V Ljubljani, Datum: | V Ljubljani, Datum: |

Priloge:

Priloga št. 1: Javni razpis »xxxx« z dne xx. xx. 20xx

Priloga št. 2: Krovna pogodba »Grant Agreement number xxxxx« skupaj s prijavno vlogo na projekt xxxx

Priloga št. 3:

* Prijavna vloga na nacionalni ravni za pripravo pogodbe o sofinanciranju EuroHPC projekta »xxx«
* Obrazec 1: Vsebinski načrt izvajanja aktivnosti na projektu za celotno obdobje
* Obrazec 2: Finančni načrt izvajanja aktivnosti na projektu za celotno obdobje
* Obrazec 3: Izjava o usklajenosti z veljavnimi pravili o državnih pomočeh

Priloga št. 4 - Obrazci za poročanje:

* Obrazec 1: Vsebinsko poročilo o izvajanju aktivnosti na projektu
* Obrazec 2: Finančno poročilo o izvajanju aktivnosti na projektu
* Obrazec 3: Končno poročilo

Priloga št. 5 : Zahtevek za izplačilo